《寄忆茂钦员外》
明代·高叔嗣

闲居已可欢，况复乘嘉月。
山莺日自鸣，园树皆争发。
出从草际归，行傍村头歇。
临流或嗽齿，倚仗乃散发。
此时正忆汝，振珮趋丹阙。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。